标题：883年
中国纪年
883年，唐僖宗惠圣恭定孝皇帝中和三年
历史大事
韦庄作《秦妇吟》
中和三年（883），韦庄作《秦妇吟》诗。韦庄（836－910），字端己，京兆杜陵（今陕西西安东南）人。唐乾宁元年（894）进士。广明元年（880）黄巢入京后，庄困居长安，次年逃至洛阳。中和三年（883）作长篇七言叙事诗《秦妇吟》，指斥黄巢农民军和官军。时称韦庄为“《秦妇吟》秀才”。《秦妇吟》全诗一千六百六十六字，为现存唐诗中最长的一首。此诗曾长期失传，至1907年后于敦煌石窟中被重新发现。
唐罢王铎诸道行营都统
中和三年（八八三）正月，掌权的大宦官田令孜眼看沙陀军已进入关中前线，长安指日可复，为防止王铎等朝官在朝中得势，八日，抢先罢除王铎诸道行营都统职务，以为义成节度使，令赴镇。又自为十军兼十二卫观军容使，即神策十军与南衙十二卫军队统帅。王铎得讯后，赋诗表示不满：“用军何事敢迁延，恩重才轻分使然。黜诏已闻来阙下，檄书犹未遍军前。……看却中兴抉大业，杀身无路好归田”。
李克用败大齐兵
李克用沙陀兵皆衣黑，故谓鸦军，凶悍异常。黄巢遣使重赂求和，被拒，中和三年（八八三）正月，李克用将李存贞败齐将黄揆于沙苑（今同州南十二里）。唐任克用为东北面行营都统。二月二十六日，李克用进军乾阮（在同州西三十里），与河中、易定、忠武军合；尚让率众十余万，与官军激战于梁田陂（在华州城西三十里），这是关系大齐政权存亡的大决战，结果尚让战败，死者数万。唯齐将王播、黄揆乘机占取华州（今陕西华县）。李克用进围华州，黄揆依城固守。三月，尚让引兵驰援，六日，败于零口（在长安东九十五里）。李克用拔华州，黄揆弃城走。长安以东几乎全为唐军所占，李克用即分兵进入渭北，进攻长安。
韩简被杀
魏博节度使韩简攻郓州（今山东东平西北），半年不能下。诸葛爽复袭取河阳（今河南孟县）。韩简乃率魏博军舍郓州，回击河阳。中和三年（八八三）二月，诸葛爽遣李罕之逆战于武陟（今河南武陟），魏博军大败而还，大将澶州刺史乐行达先归，据魏州（今河北大名北），军中共立行达为留后。韩简为部下所杀。二月二十二日，诏以乐行达为魏博留后。
黄巢撤出关中
中和三年（八八三）四月八日，沙陀、忠武、义成、义武等军合围长安，黄巢悉众拒战于东渭桥，大败而还。李克用乘胜追击。十日，克用等自光泰门入京城，黄巢力战不胜，遂焚宫室放弃长安。黄巢早已准备撤出关中，本年三月即巳发兵三万扼守蓝田通武关的道路，为大军东撤做准备。四月黄巢率军自蓝田撤入商山途中，故意遗留下很多珍宝，唐军沿途争相拾取，不能衔尾急追，因而农民军从容不迫地撤出了关中。
秦宗权称臣于黄巢
黄巢撤出关中后，转战河南。中和三年（八八三）五月，黄巢遣骁将孟楷将兵万人为前锋，击蔡州（今河南汝南），节度使秦宗权逆战而败，义军攻城，秦宗权降，称臣于黄巢，与黄巢连兵向东北进兵，准备攻打陈州。击降蔡州是黄巢撤出关中后的一个巨大胜利，秦宗权则借与黄巢连兵保存和发展其个人势力。
黄巢围攻陈州
孟楷克蔡州后，旋即移兵击陈（今河南淮阳）。唐陈州刺史赵犨四代为忠武牙将，早有戒备，他兴筑城堑，缮治甲兵，储积刍粟，广募士卒，以其弟分领锐兵，组成一支家族亲兵，准备与黄巢周旋。孟楷轻敌，在项城（今河南项城东北）中伏，战败被俘斩。黄巢得悉后，于中和三年（八八三）六月与秦宗权合兵，悉众围陈州。义军在城外掘堑五重，百道围攻，陈人大恐。赵犨则一面安定人心，一面不断开门出击，拼死抵抗。黄巢久攻不下，益怒，乃营于城北，建立宫室百司，等于宣告大齐政权迁都于此。为持久之计，黄巢纵兵掠许、汝、唐、邓、孟、郑、汴、曹、濮、徐、兖等州，获取军粮，并向四周发展。
加朱全忠东北面都招讨使
中和三年（八八三）三月，唐诏河中行营招讨副使朱全忠为宣武节度使，俟克复长安后赴镇。长安破后，朱全忠于七月三日帅所部百人至汴州（今河南开封）。这一带饥馑严重，骄军难制，又处四战之地，几乎无日不战。由于黄巢军正在附近，唐加朱全忠东北面都招讨使，使移军击黄巢，救陈州。十二月，朱全忠与黄巢军战于鹿邑（今河南鹿邑西），斩首二千余级，遂乘胜引兵据毫州（今安徽毫县）。
李克用任河东节度使
中和三年（八八三）五月，李克用因收复京师功加同平章事，年仅二十八岁，于诸将中最年少，而破黄巢功第一，兵势最强，诸将皆畏服。克用一眼微小，时人谓之“独眼龙”。七月，自长安引兵还雁门，寻召以为河东节度使，召郑从谠归京师。李克用乃先归雁门拜见其父，然后寻牓河东，安慰军民曰：“勿为旧念，各安家业。”八月十一日，李克用至晋阳（今山西太原），诏以李克用父李国昌为代北节度使。
宦官杨复光卒
中和三年（八八三）七月，左骁卫上将军宦官杨复光卒于河中（今山西永济）。杨复光数为监军，并直接领兵拒黄巢，对唐室忠心耿耿，又善抚士卒，军中为之痛哭数日，将领各以其众散去。宦官田令孜素畏忌杨复光，得知杨死讯甚喜，即摈斥杨复光兄枢密使杨复恭为飞龙使。时田令孜专权，人莫敢与之抗，唯杨复恭数与之争得失，故田令孜怀恨在心。杨复恭为此称疾归蓝田（今陕西）。杨复光，本姓乔，闽人，少养于内常侍杨玄价家，改姓杨氏。有武力，有谋略，曾任天下兵马都监，总领诸镇兵，逐黄巢平京师。以功封弘农郡公，赐号“资忠辉武匡国平难功臣”。死后追赠观军容使，谥曰忠肃。
郑畋罢相
司徒、门下侍郎、同平章事郑畋虽年老，更严守法度。宦官田令孜为属下求郎官，畋不准；田令孜兄剑南西川节度使陈敬瑄欲立于宰相之上，畋又声明先帝法规，谓使相品秩虽高，皆位在真宰相下。所谓直宰相指在朝宰相同平章事，使相指外镇节度使带平章事者。田、陈二人乃串通凤翔节度使李昌言论郑畋无理，畋亦多次上表辞位。中和三年（八八三）七月，诏罢郑畋宰相，任太子太保，使就子彭州刺史郑凝绩处休养。自是之后，朝廷进退宰相，大都受制于藩镇。同月，以兵部尚书判度支裴澈为中书侍郎同平章事。郑畋，字台文，荥阳（今河南）人。会昌二年（八四二）进士及第，任藩镇幕府。咸通五年（八六四）入朝，累迁为中书舍人。十年，以作诏称旨为同僚推服，迁户部侍郎，十一年，充翰林学士承旨。后因事被贬为梧州刺史。僖宗即位，郑畋先后内徙郴、绛二州，复人为右散骑常侍。乾符元年（八七四），以兵部侍郎同中书门下平章事。五年，因反对招抚黄巢事与宰相卢携忿争，俱罢相。广明元年（八八0），郑畋任凤翔（今陕西）节度使。同年冬，黄巢攻入长安，僖宗奔蜀。郑畋招集畿内散兵，顽抗义军，中和元年（八八一），郑畋为京城四面诸军行营都统，败农民军于龙尾陂（今陕西岐山东），遂与京西北诸镇约盟，传檄天下，号召四方藩镇合兵围长安，竭力阻遏黄巢农民军在关中的发展。不久，部将李昌言发动兵变，逐郑畋，自为留后。郑畋被罢为太子少傅，分司东都洛阳为闲官。二年，僖宗召畋至成都行在所，复相位，主持军务。三年，僖宗将还京，宦官田令孜及其兄西川节度使陈敬瑄与宰相李昌言三人合力排郑畋去位。不久，郑畋卒于彭州（今四川彭县）其子任所，时年五十九（一作六十三）。
加时溥东面兵马都统
中和三年（八八三）九月，唐廷加感化军（今江苏徐州）节度使时溥东面兵马都统，时时溥率兵营于溵水（今河南商水），遏黄巢之兵，为陈州（今河南淮阳）声援。
安化长公主和亲南诏
中和三年（八八三）七月，南诏王遣杨奇肱来迎公主，唐僖宗辞以“仪物未备，俟还京邑”，然后和亲。杨奇肱直往成都求取。十月，以宗王女为安化长公主，妻南诏王。
孟方立迁昭义治所于邢州
昭义节度使孟方立以潞州（今山西长治）地险人剽悍难制，屡篡主帅，想通过改易治所来改变其现状。于是迁昭义镇治于邢州（今河北邢台），昭义军将家属及富家也都迁徙山东（指太行山以东），使潞人怨愤。监军祁审诲因人心不安，使人乞师于李克用，请克用以武力复诏义军府于潞州。中和三年（八八三）十月，李克用遣将贺公雅进攻孟方立，被孟方立打败；又遣李克修来再战，十八日，攻克潞州，杀孟方立所署刺史李殷锐。此后，李克用每年都出兵争山东，昭义邢、洺（今河北肥乡北）、磁（今河北磁县）三州被战火摧为废墟。
鹿晏弘据兴元
中和三年（八八三）十一月，忠武（今河南许昌）大将鹿晏弘帅所部自河中南掠襄（今湖北襄阳）、邓（今河南邓县）、金（今陕西安康）、洋（今陕西西乡）诸州，所过屠杀人民，声言要西赴成都见皇帝。十二月，至兴元（今陕西汉中），逐节度使牛勖，勖奔西山蛮中。鹿晏弘遂据兴元，自称留后。
王华论李损之冤
右散骑常侍李损之子李凝古在武宁节度使时溥军中，时溥因食中毒，疑判官李凝古而杀之，又奏李损与子同谋，要求朝廷杀损。宦官田令孜接受时溥赂，乃使御史台审李损。中和丰年（八八三）十二月，侍御史王华为李损论冤；田令孜矫诏将李损移送神策军狱，王华拒不放人。萧遘亦奏言时溥恃功乱法，李损冤枉。由是李损得免死，归田里。当时田令孜专权，朝臣莫敢正视，侍御史王华敢抗宦官，为众所称道。
赐沙门大行爵号
中和三年（八八三），泰山沙门大行诵《弥陀经》有”异徵”，唐僖宗诏之入行在所问所见，赐号常精进菩萨，爵开国公。
通鉴记载
僖宗惠圣恭定孝皇帝中之下中和三年（癸卯，公元八八三年） 
春，正月，李克用将李存贞败黄揆于沙苑；己巳，克用进屯沙苑。揆，巢之弟也。王铎承制以克用为东北面行营都统，以杨复光为东面都统监军使，陈景思为北面都统监军使。乙亥，制以中书令、充诸道行营都统王铎为义成节度使，令赴镇。田令孜欲归重北司，称铎讨黄巢久无功，卒用杨复光策，召沙陀而破之，故罢铎兵柄以悦复光。又以副都统崔安潜为东都留守，以都都监西门思恭为右神策中尉，充诸道租庸兼催促诸道进军等使。令孜自以建议幸蜀、收传国宝、列圣真容、散家财犒军为己功，令宰相籓镇共请加赏，上以令孜为十军兼十二卫观军容使。 
成德节度使常山忠穆王王景崇死，军中立其子节度副使镕知留后事，时镕生十年矣。 
以天平留后朱瑄为节度使。 
二月，壬子，李克用进军乾干坑，与河中、易定、忠武军合。尚让等将十五万众屯于梁田陂，明日，大战，自午至晡，贼众大败，俘斩数万，伏尸三十里。巢将王璠、黄揆袭华州，据之，王遇亡去。 
初，光州刺史李罕之为秦宗权所攻，弃州奔项城，帅馀众归诸葛爽，爽以为怀州刺史。韩简攻郓州，半年，不能下。爽复袭取河阳，朱瑄请和，简乃舍之，引兵袭河阳。爽遣罕之逆战于武陟，魏军大败而还。大将澶州刺史乐行达先归，据魏州，军中共立行达为留后，简为部下所杀。己未，以行达为魏博留后。 
甲子，李克用进围华州，黄思邺、黄揆婴城固守。克用分骑屯渭北。 
以王镕为成德留后。 
以郑绍业为太子宾客、分司，以陈儒为荆南留后。 
峡路招讨指挥使庄梦蝶韩秀升、屈行从所败，退保忠州，应援使胡弘略战亦不利。江、淮贡赋皆为贼所阻，百官无俸。云安、淯井路不通，民间乏盐。陈敬瑄奏以眉州防御使高仁厚为西川行军司马，将三千兵讨之。 
加凤翔节度使李昌言同平章事。 
黄巢兵数败，食复尽，阴为遁计，发兵三万扼蓝田道。三月，壬申，遣尚让将兵救华州。李克用、王重荣引兵逆战于零口，破之。克用进军渭桥，骑军在渭北，克用每夜令其将薛志勤、康君立潜入长安，燔积聚，斩虏而还，贼中大惊。 
以淮南押牙合肥杨行愍为庐州刺史。行愍本庐州牙将，勇敢，屡有战功，都将忌之，白刺史郎幼复遣使出戍于外。行愍过辞，都将以甘言悦之，问其所须，行愍曰：“正须汝头耳！”遂起斩之，并将诸营，自称八营都知兵马使。幼复不能制，荐于高骈，请以自代。骈以行愍为淮南押牙，知庐州事，朝廷因而命之。行愍闻州人王勖贤，召，欲用之，固徉。问其子弟，曰：“子潜，好学慎密，可任以事；弟子稔，有气节，可为将。”行愍召潜置门下，以稔及定远人季章为骑将。初，吕用之因左骁雄军使俞公楚得见高骈。用之横甚，或以咎公楚，公楚数戒用之少自敛，毋相累，用之衔之。右骁雄军使姚归礼气直敢言，尤疾用之所为，时面数其罪，常欲手刃之。癸未夜，用之与其党会倡家，归礼潜遣人爇其室，杀貌类者数人，用之易服得免。明旦，穷治其事，获纵火者，皆骁雄之卒。用之于是日夜谮二将于骈。未几，骈使二将将骁雄卒三千袭贼于慎县，用之密以语杨行愍云：“公楚、归礼欲袭庐州。”行愍发兵掩之，二将不为备，举军尽殪，以二将谋乱告骈。骈不知用之谋，厚赏行愍。 
己丑，以河中行营招讨副使朱全忠为宣武节度使，俟克复长安，令赴镇。 
癸巳，李克用等拔华州，黄揆弃城走。刘汉宏分兵屯黄岭、岩下、贞女三镇，钱镠将八都兵自富春击之，破黄岭，擒岩下镇将史弁、贞女镇将杨元宗。汉安以精兵屯诸暨，镠又击破之，汉宏走。 
庄梦蝶与韩秀升、屈行从战，又败。其败兵纷纭还走，所在慰谕，不可遏。遇高仁厚于路，叱之，即止。仁厚斩都虞候一人，更令修娖部伍。乃召耆老，询以山川蹊径及贼寨所据，喜曰：“贼精兵尽在舟中，使老弱守寨，资粮皆在寨中，此所谓重战轻防，其败必矣！”乃扬兵江上，为欲涉之状。贼昼夜御备，遣兵挑战，仁厚不与交兵，潜发勇士千人执兵负稿，夜，由间道攻其寨，且焚之。贼望见，分兵往救之不及，资粮荡尽，众心已摇。仁厚复募善游者凿其舟底，相继皆沉，贼往来惶惑，不能相救，仁厚遣兵于要路邀击，且招之，贼众皆降。秀升、行从见众溃，挥剑乱斫，欲止之。众愈怒，共执二人诣仁厚，仁厚诘之曰：“何故反？”秀长曰：“自大中皇帝晏驾，天下无复公道，纽解纲绝。今日反者，岂惟秀升！成是败非，机上之肉，惟所烹醢耳！”仁厚愀然，命善食而械之。夏，四月，庚子，献于行在，斩之。 
李克用与忠武将庞从、河中将白志迁等引兵先进，与黄巢军战于渭南，一日三战，皆捷。义成、义武等诸军继之，贼众大奔。甲辰，克用等自光泰门入京师，黄巢力战不胜，焚宫室遁去。贼死及降者甚众，官军暴掠，无异于贼，长安室屋及民所存无几。巢自蓝田入商山，多遗珍宝于路。官军争取之，不急追，贼遂逸去。 
杨复光遣使告捷，百官入贺。诏留忠武等军二万人，委大明宫留守王徽及京畿制置使田从异部分，守卫长安。五月，加朱玫、李克用、东方逵同平章事。升陕州为节度使，以王重盈为节度。又建延州为保塞军，以保大行军司马、延州刺史李孝恭为节度使。克用时年二十八，于诸将最少，而破黄巢，复长安，功第一，兵势最强，诸将皆畏之。克用一目微眇，时人谓之“独眼龙”。 
诏以崔璆家贵身显，为黄巢相首尾三载，不逃不隐，于所在斩之。 
黄巢使其骁将孟楷将万人为前锋，击蔡州，节度使秦宗权逆战而败。贼进攻其城，宗权遂称臣于巢，与之连兵。初，巢在长安，陈州刺史宛丘赵犨谓将佐曰：“巢不死长安，必东走，陈其冲也。且巢素与忠武为仇，不可不为之备。”乃完城堑，缮甲兵，积刍粟；六十里之内，民有资粮者，悉徙之入城。多募勇士，使其弟昶珝、子麓林分将之。孟楷既下蔡州，移兵击陈，军于项城。犨先示之弱，伺其无备，袭击之，杀获殆尽，生擒楷，斩之。巢闻楷死，惊怒，悉众屯溵水。六月，与秦宗权合兵围陈州，掘堑五重，百道攻之。陈人大恐，犨谕之曰：“忠武素著义勇，陈州号为劲兵，况吾家久食陈禄，誓与此州存亡。男子当求生于死中，且徇国而死，不愈于臣贼而生乎！有异议者斩！”数引锐兵开门出击贼。破之。巢益怒，营于州北，立宫室百司，为持久之计。时民间无积聚，贼掠人为粮，生投于碓硙，并骨食之，号给粮之处曰“舂磨寨”。纵兵四掠，自河南、许、汝、唐、邓、孟、郑、汴、曹、濮、徐、兖等数十州，咸被其毒。 
初，上蔡人刘谦为岭南小校，节度使韦宙奇其器，以兄女妻之。谦击群盗，屡有功，辛丑，以谦为封州刺史。 
加东川节度使杨师立同平章事。 
宣武节度使朱全忠帅所部数百人赴镇，秋，七月，丁卯，至汴州。时汴、宋荐饥，公私穷竭，内外骄军难制，外为大敌所攻，无日不战，众心危惧，而全忠勇气益振。诏以黄巢未平，加全忠东北面都招讨使。 
南诏遣布燮杨奇肱来迎公主。诏陈敬瑄与书，辞以“銮舆巡幸，仪物未备，俟还京邑，然后出降。”奇肱不从，直前至成都。 
李克用自长安引兵还雁门，寻有诏，以克用为河东节度使，召郑从谠诣行在。克用乃自东道过榆次，诣雁门省其父。克用寻榜河东，安慰军民曰：“勿为旧念，各安家业。” 
左骁卫上将军杨复光卒于河中。复光慷慨喜忠义，善抚士卒，军中恸哭累日，八都将鹿晏弘等各以其众散去。田令孜素畏忌之，闻其卒，甚喜，因摈斥其兄枢密使复恭为飞龙使。令孜专权，人莫与之抗，惟复恭数与之争得失，故令孜恶之，复恭因称疾归蓝田。 
以成德留后王镕、魏博留后乐行达、天平留后朱瑄为本道节度使。 
司徒、门下侍郎、同平章事郑畋，虽当播越，犹谨法度。田令孜为判官吴圆求郎官，畋不许；陈敬瑄欲立于宰相之上，畋以故事，使相品秩虽高，皆居真相之下，固争之；二人乃令凤翔节度使李昌言上言：“军情猜忌，不可令畋扈从过此。”畋亦累表辞位，乃罢为太子太保，又以其子兵部侍郎凝绩为彭州刺史，使之就养。以兵部尚书判度支裴澈为中书侍郎、同平章事。 
八月，甲辰，李克用至晋阳，诏以前振武节度使李国昌为代北节度使，镇代州。 
升湖南为钦化军，以观察使闵勖为节度使。 
九月，如陈敬瑄兼中书令，进爵颍川郡王。 
感化节度使时溥营于溵水；加溥东面兵马都统。 
以荆南留后陈儒为节度使。 
昭义节度使孟方立，以潞州地险人劲，屡篡主帅，欲渐弱之，及迁治所于邢州，大将家及富室皆徙山东，潞人不悦。监军祁审诲因人心不安，使武乡镇使安居受潜以蜡丸乞师于李克用，请复军府于潞州。冬，十月，克用遣其将贺公雅等赴之，为方立所败；又遣李克用击之，辛亥，取潞州，杀其刺史李殷锐。是后克用每岁出兵争山东，三州之人半为俘馘，野无稼穑矣。 
以宗女为安化长公主，妻南诏。 
刘汉宏将十馀万众出西陵，将击董昌；戊午，钱镠济江逆战，大破之，汉宏易服持?会刀而遁。己未，汉宏收馀众四万又战，镠又破之，斩其弟汉容及将辛约。 
十一月，甲子朔，秦宗权围许州。 
忠武大将鹿晏弘帅所部自河中南掠襄、邓、金、洋，所过屠灭，声云西赴行在。十二月，至兴元，逐节度使牛勖，勖奔龙州西山。晏弘据兴元，自称留后。 
感化节度使时溥因食中毒，疑判官李凝古而杀之。凝古父损，为右散骑常侍，在成都，溥奏凝古与父同谋。田令孜受溥赂，令御史台鞫之。侍卸史王华为损论冤，令孜矫诏移损下神策狱，华拒而不遣。萧遘奏：“李凝古行毒，事出暖昧，已为溥所杀，父损相别数年，声问不通，安得诬以同谋！溥恃功乱法，陵蔑朝廷，欲杀天子侍臣；若徇其欲，行及臣辈，朝廷何以自立！”由是损得免死，归田里。时令孜专权，群臣莫敢迕视，惟遘屡与争辩，朝廷倚之。 
升浙东为义胜军，以刘汉宏为节度使。 
赵犨遣人间道求救于邻道，于是周岌、时溥、朱全忠皆引兵救之。全忠与黄巢之党战于鹿邑，败之，斩首二千馀级，遂引兵入亳州而据之。 
僖宗惠圣恭定孝皇帝中之下中和四年（甲辰，公元八八四年） 
春，正月，以鹿晏弘为兴元留后。 
赐魏博节度使乐行达名彦祯。 
东川节度使杨师立以陈敬瑄兄弟权宠之盛，心不能平。敬瑄之遣高仁厚讨韩秀升也，语之曰：“成功而还，当奏天子，以东川相赏。”师立闻之，怒曰：“彼此列籓，而遽以我疆土许人，是无天地也！”田令孜恐其为乱，因其不发兵遏，征师立为右仆射。 
黄巢兵尚强，周岌、时溥、朱全忠不能支，共求救于河东节度使李克用。二月，克用将蕃、汉兵五万出天井关，河阳节度使诸葛爽辞以河桥不完，屯兵万善以拒之。克用乃还兵自陕、河中渡河而东。 
杨师立得诏书，怒，不受代，杀官告使及监军使，举兵，以讨陈敬瑄为名，大将有谏者辄杀之，进屯涪城，遣其将郝蠲袭绵州，不克。丙午，以陈敬瑄为西川、东川、山南西道都指挥、招讨、安抚、处置等使。三月，甲子，杨师立移檄行在百官及诸道将吏士庶，数陈敬瑄十罪，自言集本道将士、八州坛丁共十五万人，长驱问罪。诏削师立官爵，以眉州防御使高仁厚为东川留后，将兵五千讨之，以西川押牙杨茂言为行军副使。 
朱全忠击黄巢瓦子寨，拔之；巢将陕人李唐宾、楚丘王虔裕降于全忠。 
婺州人王镇执刺史黄碣，降于钱镠。刘汉宏遣其将娄赉杀镇而代之，浦阳镇将蒋环召镠兵共攻婺州，擒赉而还。碣，闽人也。 
高骈从子左骁卫大将军澞，疏吕用之罪状二十馀幅，密以呈骈，且泣曰：“用之内则假神仙之说，蛊惑尊听；外则盗节制之权，残贼百姓；将佐惧死，莫之敢言。岁月浸深，羽翼将成，苟不除之，恐高氏弈代勋庸，一朝扫地矣！”因呜咽不自胜。骈曰：“汝醉邪！”命扶出。明日，以澞状示用之，用之曰：“四十郎尝以空乏见告，未获遵命，故有此憾。”因出澞手书数幅呈之。骈甚惭，遂禁澞出入；后月馀，以澞知舒州事。群盗陈儒攻舒州，澞求救于庐州。杨行愍力不能救，谋于其将李神福，神福请不用寸刃而逐之。乃多赍旗帜，间道入舒州，顷之，引舒州兵建庐州旗帜而出，指画地形，若布大陈状；贼惧，宵遁。神福，洺州人也。久之，群盗吴迥、李本复攻舒州，澞不能守，弃城走，骈使人就杀之。杨行愍遣其将合肥陶雅、清流张训等将兵击吴迥、李本，擒斩之，以雅摄州刺史。秦宗权遣其弟将兵寇庐州，据舒城，杨行愍遣其将合肥田頵击走之。 
前杭州刺史路审中客居黄州，闻鄂州刺史崔绍卒，募兵三千人入据之。武昌牙将杜洪亦逐岳州刺史而代之。 
黄巢围陈州几三百日，赵犨兄弟与之大小数百战，虽兵食将尽，而众心益固。李克用会许、汴、徐、兖之军于陈州。时尚让屯太康，夏，四月，癸巳，诸军进拔太康。黄思邺屯西华，诸军复攻之。思邺走。黄巢闻之惧，退军故阳里，陈州围始解。 
朱全忠闻黄巢将至，引军还大梁。五月，癸亥，大雨，平地三尺，黄巢营为水所漂，且闻李克用至，遂引兵东北趣汴州，屠尉氏。尚让以骁骑五千进逼大梁，至于繁台，宣武将丰人朱珍、南华庞师古击却之。全忠复告急于李克用。丙寅，克用与忠武都监使田从异发许州，戊辰，追及黄巢于中牟北王满渡，乘其半济，奋击，大破之，杀万馀人，贼遂溃。尚让帅其众降时溥，别将临晋李谠、曲周霍存、甄城葛从周、冤句张归霸及从弟归厚帅其众降朱全忠。巢逾汴而北，己巳，克用追击之于封丘，又破之。庚午夜，复大雨，贼惊惧东走，克用追之，过胙城、匡城。巢收馀众近千人，东奔充州。辛未，克用追至冤句，骑能属者才数百人，昼夜行二百馀里，人马疲乏，粮尽，乃还汴州，欲裹粮复追之，获巢幼子及乘舆器服符印，得所掠男女万人，悉纵遣之。 
癸酉，高仁厚屯德阳，杨师立遣其将郑君雄、张士安据鹿头关以拒之。 
甲戌，李克用至汴州，营于城外，朱全忠固请入城，馆于上源驿。全忠就置酒、声乐，馔具皆精丰，礼貌甚恭。克用乘酒使气，语颇侵之，全忠不平，薄暮，罢酒，从者皆沾醉，宣武将杨彦洪密与全忠谋，连车树栅以塞衢路，发兵围驿而攻之，呼声动地。克用醉，不之闻；亲兵薛志勤、史敬思等十馀人格斗，侍者郭景铢灭烛，扶克用匿床下，以水沃其面，徐告以难，克用始张目援弓而起。志勤射汴人，死者数十。须臾，烟火四合，会大雨震电，天地晦冥，志勤扶克用帅左右数人，逾坦突围，乘电光而行，汴人扼桥，力战得度，史敬思为后拒，战死。克用登尉氏门，缒城得出，监军陈景思等三百馀人，皆为汴人所杀。杨彦洪谓全忠曰：“胡人急则乘马，见乘马者则射之。”是夕，彦洪乘马适在全忠前，全忠射之，殪。 
克用妻刘氏，多智略，左右先脱归者以汴人为变告，刘氏神色不动，立斩之，阴召大将约束，谋保军以还。比明，克用至，欲勒兵攻全忠，刘氏曰：“公比为国讨贼，救东诸侯之急，今汴人不道，乃谋害公，自当诉之朝廷。若擅举兵相攻，则天下孰能辨其曲直！且彼得以有辞矣。”克用从之，引兵去，但移书责全忠。全忠复书曰：“前夕之变，仆不之知，朝廷自遣使者与杨彦洪为谋，彦洪既伏其辜，惟公谅察。” 
克用养子嗣源，年十七，从克用自上源山，矢石之间，独无所伤。嗣源本胡人，名邈佶烈，无姓。克用择军中骁勇者，多养为子，名回鹘张政之子曰存信，振武孙重进曰存进，许州王贤曰存贤，安敬思曰存孝，皆冒姓李氏。丙子，克用至许州故寨，求粮于周岌，岌辞以粮乏，乃自陕济河还晋阳。 
郑君雄、张士安坚壁不出，高仁厚曰：“攻之则彼利我伤，围之则彼困我逸。”遂列十二寨围之。丁丑，夜二鼓，君雄等出劲兵掩击城北副使寨，杨茂言不能御，帅众弃寨走，其旁数寨见副使走，亦走。东川人并兵南攻中军，仁厚闻之，大开寨门，设炬火照之，自帅士卒为两翼伏道左右。贼至，见门开，不敢入，还去。仁厚发伏击之，东川兵大奔，追至城下，蹙之壕中，斩获甚众而还。仁厚念诸弃寨走者，明旦所当诛杀甚多，乃密召孔目官张韶，谕之曰：‘尔速遣步探子将数十人分道追走者，自以尔意谕之曰：“仆射幸不出寨，皆不知，汝曹速归，来旦牙参如常，勿忧也。’”韶素名长者，众信之，至四鼓，皆还寨；惟杨茂言走至张把，乃追及之。仁厚闻诸寨漏鼓如故，喜曰：“悉归矣！”诘旦，诸将牙集，以为仁厚诚不知也，坐良久，仁厚谓茂言曰：“昨夜闻副使身先士卒，走至张把，有诸？”对曰：“昨夜闻贼攻中军，左右言仆射已去，遂策马参随，既而审其虚，复还寨中。”仁厚曰：“仁厚与副使俱受命天子，将兵讨贼，若仁厚先走，副使当叱下马，行军法，代总军事，然后奏闻。今副使既先走，又为欺罔，理当如何？”茂言拱手曰：“当死。”仁厚曰：“然！”命左右扶下，斩之，诸将股栗。仁厚乃召昨夜所俘虏数十人，释缚纵归。君雄等闻之惧，曰：“彼军法严整如是，自今兵不可复出矣！” 
庚辰，时溥遣其将李师悦将兵万人追黄巢。 
癸未，高仁厚陈于鹿头关城下，郑君雄等悉众出战。仁厚设伏于陈后，阳败走。君雄等追之，伏发，君雄等大败。是夕，遁归梓州。陈敬瑄发兵三千以益仁厚军，进围梓州。